CELEX: C2006/294/17
Language: da
Date: 2006-12-02 00:00:00
Title: Sag C-17/05: Domstolens dom (Store Afdeling) af 3. oktober 2006 — B.F. Cadman mod Health & Safety Executive (anmodning om præjudiciel afgørelse fra Court of Appeal (Civil Division), Det Forenede Kongerige) (Socialpolitik — artikel 141 EF — princippet om lige løn til mænd og kvinder — anciennitet som kriterium ved fastsættelsen af løn — objektiv begrundelse — bevisbyrde)

2.12.2006   
            
            
               DA
            
            
               Den Europæiske Unions Tidende
            
            
               C 294/10
            
         Domstolens dom (Store Afdeling) af 3. oktober 2006 — B.F. Cadman mod Health & Safety Executive (anmodning om præjudiciel afgørelse fra Court of Appeal (Civil Division), Det Forenede Kongerige)
   (Sag C-17/05) (1)
   
   (Socialpolitik - artikel 141 EF - princippet om lige løn til mænd og kvinder - anciennitet som kriterium ved fastsættelsen af løn - objektiv begrundelse - bevisbyrde)
   (2006/C 294/17)
   Processprog: engelsk
   Den forelæggende ret
   Court of Appeal (Civil Division)
   Parter i hovedsagen
   
      Sagsøger: B.F. Cadman
   
      Sagsøgt: Health & Safety Executive
   
      Procesdeltager: Equal Opportunities Commission
   Sagens genstand
   Anmodning om præjudiciel afgørelse — Court of Appeal (Civil Division) — fortolkning af artikel 141 EF — lige løn til mænd og kvinder — anciennitetskriteriet som en bestemmende faktor i lønfastsættelsen, hvorved der sker forskelsbehandling på grundlag arbejdstagernes køn
   Konklusion
   Artikel 141 EF skal fortolkes således, at i situationer, hvor anvendelsen af anciennitetskriteriet ved fastsættelsen af løn indebærer lønforskelle mellem de mænd og kvinder, der skal medtages i sammenligningen, for samme arbejde eller arbejde af samme værdi,
   
               —
            
            
               skal arbejdsgiveren — da anciennitetskriteriet normalt er egnet til at nå det lovlige formål at belønne den opnåede erfaring, som sætter arbejdstageren i stand til at udføre sine arbejdsopgaver bedre — ikke særligt godtgøre, at anvendelsen af kriteriet er egnet til at nå dette formål for så vidt angår et bestemt ansættelsesforhold, medmindre arbejdstageren fremlægger elementer, der kan give anledning til alvorlig tvivl i den henseende
            
         
               —
            
            
               kræves det ikke, når der ved fastsættelsen af lønnen anvendes et fagligt klassifikationssystem, der er baseret på en evaluering af det arbejde, der skal udføres, at det godtgøres, at en arbejdstager, individuelt set, i løbet af den relevante periode, har opnået en erfaring, der sætter vedkommende i stand til at udføre arbejdet bedre.
            
         
      (1)  EUT C 69 af 19.3.2005.